30/03/2022 | Administración LocalProvincial
Deputación Provincial da Coruña
Secretaría Xeral. Sección de Normalización Lingüística
R. P. 15198 DO 24/03/2022. Resolución de concesión provisional do programa FONL 2022

Oficialía Maior Sección de Normalización Lingüística ANUNCIO R. P. 15198, DO 24/03/2022. Resolución de concesión provisional do programa FONL 2022 RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA FONL: CONVOCATORIA DE SUBVENCIÓNS DIRIXIDA AOS CONCELLOS, AGRUPACIÓNS DE CONCELLOS, MANCOMUNIDADES E OUTRAS ENTIDADES LOCAIS DA PROVINCIA DA CORUÑA PARA A CREACIÓN, MANTEMENTO E REFORZO DOS SERVIZOS DE NORMALIZACIÓN LINGÜÍSTICA (SNL) DE 2022 Don VALENTÍN GONZÁLEZ FORMOSO, presidente da Deputación Provincial da Coruña, Primeiro. –Por acordo adoptado polo Pleno Corporativo do 28 de maio de 2021 a Deputación da Coruña aprobou a modificación da súa Ordenanza xeral de subvencións e transferencias, cuxo texto definitivo se publicou no BOP núm.150, do 10 de agosto de 2021. Por Resolución de Presidencia do 23 de decembro de 2021 aprobáronse as Bases reguladoras do Programa FONL: Convocatoria de subvencións dirixida aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2022. A convocatoria foi publicada no BOP número 246, do 28 de decembro de 2021, e o prazo de presentación de solicitudes finalizou o día 10 de febreiro de 2022 ás 14.00 horas. Segundo. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Terceiro. –Na partida orzamentaria 0116/3344/46201 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Conceder provisionalmente as subvencións aos concellos/entidades que se relacionan no anexo 1, polos importes que se indican, con cargo á partida orzamentaria 0116/3344/46201, sendo o importe total proposto de 474.737,14 €. 2.–Conceder provisionalmente as subvencións aos concellos/entidades que se relacionan no anexo 2, condicionadas polos motivos que se indican, que deberán ser emendadas polos solicitantes no prazo de dez días hábiles que se sinala máis adiante.3.–Desestimar as solicitudes que figuran no anexo 3.4.–Autorizar as entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 5.–Publicar a resolución provisional no Boletín Oficial da Provincia co que se entenderá notificada aos interesados, de acordo co no artigo 45.1. b. da Lei 39/2015, do 1 de outubro, do procedemento administrativo común das administracións públicas. A título informativo, publicar esta resolución na páxina web da Deputación.6.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar solicitude de reformulación, alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.7.–A resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1.–Concedidas provisionalmente TOTAL CONCEDIDO 474.737,14 € ANEXO 2.–Concedidas provisionalmente condicionadas TOTAL CONCEDIDO 15.000,00 € ANEXO 3.–Desestimadas TOTAL SOLICITADO 0,00 € A Coruña, 25 de marzo de 2022. O PRESIDENTE A SECRETARIA Valentín González Formoso M.ª Amparo C. Taboada Gil